Nafarroako Parlamentuko Mahaiak, 2021eko martxoaren 1ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkeztutako galdera, ikastetxe publikoetako Batxilergoko eta Oinarrizko Lanbide Heziketako ikasleek garraiorako eskubide osoa izatearen gaineko akordioa betetzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko martxoaren 1ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioaren eledun Bakartxo Ruiz Jaso andreak, Legebiltzarreko Erregelamenduan ezarritakoaren babesean, honako galdera hau aurkezten du, Hezkuntzako kontseilari Carlos Gimeno Gurpegui jaunak Osoko Bilkuran ahoz erantzun dezan:

Legegintzaldi honetako programa-akordioa sinatu duten talde parlamentarioek, “Ezagutza, hezkuntza eta aukera-berdintasuna” ataleko 50. puntuan, honako konpromisoa hartu dute: “Garraioa eskubide oso gisa aitortu ikastetxe publikoetako Batxilergoko eta OLHko ikasleei. Salbuespenezko neurriak hartu beren ezaugarriengatik hala behar duten herrietan”.

Nafarroako Gobernuak zer urrats egin ditu eta zer jarduketa aurreikusten ditu, epe laburrean, konpromiso hori betetzeko eta eskola-garraioaren estaldura zabaltzeko, eta zer epetan?

Iruñean, 2021eko otsailaren 25ean.

Foru parlamentaria: Bakartxo Ruiz Jaso